Han tok medisinsk embetseksamen våren 1864. Noen måneder senere meldte han seg som frivillig til den danske hærs sanitet og tjenestegjorde som militærlege under den dansk-tyske krigen. Han kom så tilbake til Norge og åpnet privat praksis i Fredrikstad. Han var i mange år fattiglege i nabokommunene Onsøy og Glemminge og fungerte som distriktslege i Borge, og i 1886 ble han bylege (fattiglege) i vestre Fredrikstad. Han var også ordfører i de kommunale sunnhetskommisjonene.